చెన్నై: తమిళనాడులో సీఎం పీఠం కోసం అన్నాడీఎంకేలో జరుగుతున్న పంచాయితీ రాష్ట్రపతిభవన్కు చేరేలా కనిపిస్తోంది. ఇప్పటికే గవర్నర్తో భేటీ అయిన శశికళ రోజులు గడుస్తున్నా ఎలాంటి ప్రకటన వెలువడకపోవడంతో తీవ్ర అసంతృప్తితో ఉన్నారు. ఎమ్మెల్యేల మద్దతు తనకున్నా గవర్నర్ జాప్యం చేయడంపై రగిలిపోతున్నారు. ఆమె తన ఆవేదనను వెల్లగక్కుతూ లేఖ రాసిన సంగతి కూడా తెలిసిందే. కేంద్రం గవర్నర్ను  ఆడిస్తుంటే, ఆయన పన్నీరును నడిపిస్తున్నారని శశికళ వర్గం ఇప్పటికే ఆరోపిస్తోంది.ఇక గవర్నర్ ప్రకటన కోసం వేచి చూసి ఫలితం లేదని భావిస్తున్న శశికళ ఓ నిర్ణయానికొచ్చారు. తనకు మద్దతిస్తున్న ఎమ్మెల్యేలందరినీ హస్తినకు తీసుకెళ్లి రాష్ట్రపతి ముందు పరేడ్ నిర్వహించాలని ఆమె నిర్ణయించుకున్నారు. ఈ విషయాన్ని అన్నాడీఎంకే కర్ణాటక రాష్ట్ర కార్యదర్శి వి.పుగజెంది వెల్లడించారు. శశికళకు 129 మంది ఎమ్మెల్యేల మద్దతు ఉందని ఆయన తెలిపారు.  ఇవాళ సాయంత్రానికి వీరంతా రాష్ట్రపతిని కలిసే అవకాశముంది. ఇదేగానీ జరిగితే రాష్ట్రపతి ఎలా స్పందిస్తారోనని రాజకీయ వర్గాల్లో ఆసక్తి నెలకొంది. గవర్నర్ మాత్రం కోర్టు తీర్పు వచ్చిన తర్వాతే తదుపరి ఏం చేయాలన్న విషయంపై ఆలోచించాలని భావిస్తున్నారు. వచ్చే వారంలో జయలలిత అక్రమాస్తుల కేసులో నిందితురాలిగా ఉన్న శశికళ విషయంలో సుప్రీం కోర్టు తీర్పు వెల్లడించే అవకాశం ఉంది.
chennai: tamilanaadulo cm peetham kosam annadienkelo jarugutunna panchaayitii raashtrapatibhavanku cherela kanipistondi. ippatike gavarnartho bheti ayina sasikala rojulu gadustunna elanti prakatana veluvadakapovadamto teevra asantruptito unnaaru. emmelyela maddatu tanakunna gavarnar jaapyam cheyadampai ragilipotunnaru. aame tana aavedananu vellagakkutuu lekha raasina sangati kuudaa telisinde. kendram gavarnarnu  aadistunte, aayana panneerunu nadipistunnaarani sasikala vargam ippatike aaropistondi.ika gavarnar prakatana kosam vechi chusi phalitam ledani bhaavistunna sasikala oo nirnayaanikochaaru. tanaku maddatistunna emmelyelandarini hastinaku teesukelli rashtrapati mundu pared nirvahinchaalani aame nirnayinchukunnaaru. ee vishayaanni annadienke karnaataka rashtra kaaryadarsi vi.pugajendi velladinchaaru. sasikalaku 129 mandi emmelyela maddatu undani aayana telipaaru.  ivaala saayantraaniki veerantaa raashtrapatini kalise avakaasamundi. idegaanee jarigithe rashtrapati ela spandistaaroonani rajakeeya vargaallo aasakti nelakondi. gavarnar maatram kortu teerpu vachina tarvate tadupari yem cheyalanna vishayampai aalochinchaalani bhaavistunnaaru. vache vaaramlo jayalalita akramaastula kesulo nindituraaligaa unna sasikala vishayamlo supreem kortu teerpu velladinche avakaasam undi.